**TÖÖVÕTULEPINGU NR 7-6/4244 ERITINGIMUSED**

**Eesti Vabariik, Justiits- ja Digiministeeriumi kaudu**, registrikood 70000898, asukoht Suur-Ameerika 1, 10122 Tallinn, keda esindab ministeeriumi põhimääruse alusel kantsler Tiina Uudeberg (edaspidi nimetatud „tellija“) ja

**[Jur.isiku või FIE ärinimi]**, registrikood [number], asukoht [aadress], keda esindab [ees- ja perekonnanimi] (edaspidi nimetatud “töövõtja”),

edaspidi koos nimetatud „pooled“ ja eraldi „pool“,

sõlmisid käesoleva töövõtulepingu (edaspidi “leping”) alljärgnevas:

1. **Lepingu objekt**

Lepingu objektiks on töövõtja poolt usaldusväärse tehisaru arendamise tööriistakasti, algoritmi registri minimaalselt töötava lahenduse loomine ja seonduvate tehisaru teenuste katseprojektide läbiviimine ning antud teemade osas Justiits- ja Digiministeeriumi poolseks tooteomanikuks olemine (edaspidi „tööd“). Tööde täpsem kirjeldus on toodud töövõtulepingu lisas 1 ja töövõtja poolt xx.xx.2025. a esitatud pakkumuses, mis on registreeritud tellija dokumendihaldussüsteemis. URL:....

1. **Tööde teostamise aeg ja tähtpäevad**

Töövõtja kohustub teostama lepingu objektiks olevad tööd hiljemalt **viis kuud peale lepingu sõlmimist**. Tööde teostamise täpsem ajakava lepitakse poolte poolt eraldi kokku. Pooltel volitatud esindajad võivad kirjalikku taasesitamist võimaldavas vormis lepingu täitmise käigus ajakava täpsustada ja kohandada, muutmata lõpptähtpäeva.

1. **Lepingu hind**
	1. Lepingu alusel töövõtja poolt teostatavate tööde kogumaksumuseks on **[numbritega]** **eurot,** millele lisandub käibemaks õigusaktidega sätestatud korras, *välja arvatud punktis 3.2 nimetatud juhul* (edaspidi nimetatud „lepingu hind“).
	2. *Kui pakkumuse esitamise ajal ei olnud töövõtja käibemaksukohustuslane või tal ei olnud kohustust käibemaksu arvestada, kuid selline kohustus tekkis pärast pakkumuse esitamist või lepingu täitmise käigus, peab töövõtja arvestama, et lepingu hind sellest käibemaksu võrra ei suurene.*
	3. Lepingu hind on lõplik ja sisaldab kõiki lepingu täitmise kulusid, sh tasu autoriõiguste eest.
	4. Lepingu hind tasutakse pärast töö vastuvõtmist tellija volitatud esindaja poolt. Tasumine toimub poolte allkirjastatud üleandmise-vastuvõtmise akti alusel vastavalt esitatud arvele ühe maksena pärast tööde teostamist.
	5. Töövõtja esitab Tellijale arve e-arvena. E-arvet on võimalik saata e-arvete operaatori vahendusel. E-arve loetakse laekunuks selle operaatorile laekumise kuupäevast.
	6. Tööde rahastamise allikas on: 9J10-RR20-03142-BURO.
	7. Lepingu ese on finantseeritav Euroopa Liidu taaste- ja vastupidavusrahastu (RRF) fondist. Töövõtjal tuleb töö teostamisel teavitada avalikkust ja tegevustes osalejaid toetuse päritolust, viidates kõnes või tekstis, et projekti on rahastanud Euroopa Liit taasterahastu NextGenerationEU vahenditest ning kasutades objektide ja avalikkusele suunatud esemete ja dokumentide märgistamisel logo Euroopa Liidu embleemi koos tekstiga „Rahastanud Euroopa Liit – NextGenerationEU“. Logo kasutamise nõuded on leitavad Riigi Tugiteenuste Keskuse [veebileheküljelt](https://www.rtk.ee/toetused-ja-taotlemine/taaste-ja-vastupidavusrahastu-rrf/rrf-teavitusreeglid) ning täpsemad teavitusjuhised on leitavad [Taaste- ja vastupidavuskava elluviimise korralduse ja toetuse andmise üldtingimuste määrusest](https://www.riigiteataja.ee/akt/101122021005?leiaKehtiv).
2. **Erisätted**
	1. Lisaks üldtingimustes sätestatule kohustub töövõtja:
		1. järgima lepingu rahastaja tingimusi (sh teavitamisele, vormistamisele ja sümboolikale);
		2. pakkumuses esitatud meeskonnaliikmete vahetumise korral tagama, et tööd teostavad vähemalt väikehanke pakkumuskutse punktis 2.7 nõutud pädevuse ja kogemusega isikud. Meeskonnaliikme vahetumise vajadustest tuleb tellija esindajat teavitada esimesel võimalusel ning esitada uue meeskonnaliikme pädevust ja kogemust tõendavad andmed ja dokumendid. Meeskonnaliikmete vahetamiseks on vajalik tellija nõusolek. Teavitus ja nõusolek esitatakse kirjalikku taasesitamist võimaldavas vormis;
		3. töö teostamisel tegutsema sõltumatu eksperdina ning lähtuma oma parimatest valdkondlikest teadmistest, kogemustest ja meetoditest. Töövõtja kohustub lepingu täitmisel tagama, et mistahes temapoolne äri- või muu tegevus ei ole suunatud kolmandate isikute huvide esindamisele. Käesolevas punktis sätestatud huvide konflikti vältimise kohustuse rikkumise korral on tellijal õigus nõuda töövõtjalt leppetrahvi kuni 20% lepingu hinnast. Samuti on tellijal õigus kirjeldatud juhul leping erakorraliselt ühepoolselt lõpetada.
	2. Lisaks üldtingimustes sätestatule kohustub tellija:
		1. tegema töövõtjale kättesaadavaks kõik tema käsutuses olevad töö teostamiseks vajalikud materjalid, analüüsid vm;
	3. Töövõtja, sh tema töötaja, ametnik kui temaga mistahes muus lepingulises suhtes olev lepingu täitmisel osalev isik teavitab tellija tööalase tegevusega teatavaks saanud Euroopa Liidu õiguse rikkumisest e-posti aadressil vihje@justdigi.ee. Tellija tagab tööalase tegevusega teatavaks saanud Euroopa Liidu õiguse rikkumisest teavitaja kaitse. Rikkumisest teavitamise ja teavitaja kaitse tagamise õiguslike aluste ning kohustuste rikkumisel kohalduva vastutuse osas lähtuvad pooled  [Tööalasest Euroopa Liidu õiguse rikkumisest teavitaja kaitse seaduses](https://www.riigiteataja.ee/akt/130052024001) sätestatust.
	4. Kui töövõtja ei täida lepingu punkti 4.1.1 nõuetekohaselt ja selle alusel teeb rakendusasutus toetuse vähendamise või tagasinõude otsuse, on tellijal õigus töövõtjalt tagasi nõuda mitteabikõlbulikud kulud tagasimakse nõude ulatuses.
3. **Volitatud esindajad**
	1. Tellija volitatud esindajaks lepingu täitmisega seotud küsimustes on [ees- ja perekonnanimi], tel [number], e‑post [aadress], või teda asendav isik.
	2. Töövõtja volitatud esindajaks lepingu täitmisega seotud küsimustes on [ees- ja perekonnanimi], tel [number], e‑post [aadress].
4. **Lepingu lisad**

Lepingu juurde kuuluvad allkirjastamise hetkel lisadena alljärgnevad dokumendid:

* 1. Lisa 1 – tehniline kirjeldus;
	2. Lisa 2 – töövõtja pakkumus (asub tellija dokumendihaldussüsteemis).
1. **Muud sätted**
	1. Lepingu osaks on lisaks käesolevatele eritingimustele ja nende lisadele töövõtulepingute üldtingimused. Töövõtja kinnitab, et on üldtingimustega tutvunud paberkandjal või elektroonselt Justiits- ja Digiministeeriumi kodulehel aadressil <https://www.justdigi.ee/majandusteave-ja-riigihanked#justiitsministeeriumi_lepingute_uldtingimused> ning tal oli võimalik nende kohta küsida selgitusi ja teha ettepanekuid eritingimustes üldtingimuste kohaldamata jätmiseks või muutmiseks. Pooled kinnitavad, et kõik üldtingimused on mõistlikud ega saa seetõttu olla tühised.
	2. Kui konkreetsest sättest ei tulene teisiti, tähendab mõiste „leping” lepingu eritingimusi ja üldtingimusi koos kõikide lisadega. Lepingu dokumentide prioriteetsus on järgmine: eritingimused (I), lepingu lisad (II) ja üldtingimused (III). Vastuolude korral lepingu dokumentide vahel prevaleerib prioriteetsem dokument. Lepingu sõlmimisega kaotavad kehtivuse kõik töövõtja hinnapakkumises või muus sarnases dokumendis sisalduvad tingimused niivõrd, kuivõrd need on vastuolus lepingu eritingimuste ja üldtingimustega.
	3. Leping allkirjastatakse digitaalselt.

**Tellija Töövõtja**

*/allkirjastatud digitaalselt/ /allkirjastatud digitaalselt/*

Tel: 620 8100 Tel: [number]

E-post: info@justdigi.ee E-post: [aadress]